Dodge Viper

**Dodge Viper** je 2-dverový superšportový automobil, ktorý v rokoch 1992 až 2010 a 2013 až 2017 vyrábala divízia Dodge americkej automobilky Chrysler.

Hoci Chrysler potvrdil ukončenie výroby kvôli vážnym finančným problémom, dňa 14. septembra 2010 ohlásil výkonný riaditeľ Sergio Marchionne predstavenie novej generácie Viperu pre rok 2012. V roku 2014 bol Dodge Viper zaradený na 10. miesto v zozname "Najamerickejších automobilov", čo znamená, že okolo 75% jeho dielov bolo vyrobených na území Spojených štátov. V roku 1989 bol koncept Vipera predstavený na North American International Auto Show, kde vyvolal také nadšenie, že výkonný riaditeľ Roy Sjoberg potvrdil vývoj pre sériovú výrobu.

## Phase SR (1992-2002)
### Phase SR I (1992-1995)
Prvý prototyp bol testovaný v januári 1989. V roku 1991 debutoval s dvomi predprodukčnými modelmi ako safety car počas pretekov Indianapolis 500. Vrcholom Dodge vipera bol jeho motor. Lamborghini, ktoré v tom čase vlastnil Chrysler, pomohlo s odlievaním 10-valcového motora s hliníkovej zliatiny pre Viper. Tento motor mal základ v 8-valcovom motore Chrysler LA. Motor vážil 323 kiligramov a poskytoval výkon 300 kW/400 koní pri 4600 ot/min a krútiaci moment 630 Nm pri 3600 ot/min. Karoséria je položená na oceľovom trubkovom ráme s panelmi zo sklenených vlákien. Jeho hmotnosť činila 1490 kilogramov a vo výbave mal funkcie ako regulácia preklzovania či ABS. V sériovom stave zvládne 1/4 míle za 12,0 sekundy a dosiahne maximálnu rýchlosť nad 240 km/h.

#### Výkony
* 0-97 km/h: 4,6 s;
* 0-160 km/h: 9,2&nbsp;s
* 1/4 míle: 12,0&nbsp;s pri koncovej rýchlosti 183,1 km/h
* Maximálna rýchlosť: 266 km/h
* Priemer na kruhovej skúšobnej dráhe *g*: 0,96

### Phase SR II (1996-2002)
Hoci je modelový rok 1996 bol začiatkom druhej generácie, fanúšikovia Viperu v niekoľkých prípadoch označivali túto generáciu ako 1.5, hlavne pre použitie viacerých prvkov 1. generácie počas modelového roku 1996. Výkon motora bol zvýšený na 309 kW/420 koní, zvýšený bol tiež krútiaci moment o 31 Nm na 622 Nm. niektoré oceľové prvky odpruženia boli zamenené za hliníkové, čo znížilo celkovú hmotnosť o 27 kilogramov.

V roku 1996 bol automobil Dodge Viper GTS vybaný ako safety car pre preteky Indianapolis 500.

V roku 1998 dostal Viper nové airbagy, upravené výfukové zvody (tie znížili celkovú hmotnosť o 10 kg) a upravený vačkový hriadeľ. Od roku 1996 bola dostupná farebná schéma karosérie s dvomi pásmi, ktoré sa tiahli od spodnej časti predého nárazíka cez kapotu, strechu, veko batožinového priestoru až po spodnú časť zadného nárazíka.. Verzia GTS mala tieto pásy o niečo širšie.

#### Výkony (GTS) (RT/10 z 1998–2002)
Dodge Viper druhá generácia, Phase II SR
* 0-97 km/h: 4,0&nbsp;s
* 0-160 km/h: 8,6&nbsp;s
* 1/4 míle: 12,2&nbsp;s pri koncovej rýchlosti 192 km/h
* Maximálna rýchlosť: 298 km/h
* Slalom: 118,4 km/h
* Priemer na kruhovej skúšobnej dráhe: 1.01 *g* (9,9&nbsp;m/s²)


Súbor:1994 Chrysler Viper 8.0 V10 (15276315448).jpg|Chrysler Viper RT/10 8,0 V10 (1994)
Súbor:1995 Dodge Viper RT-10 (5184013619).jpg|Dodge Viper RT/10 coupe (1995)
Súbor:1998 Chrysler Viper GTS RT10 (16512561149).jpg|Chrysler viper GTS (1998)
Súbor:Dodge Viper 2002 GTS LSideFront Lake Mirror Cassic 16Oct2010 (14998945511).jpg|Dodge Viper GTS (2002)
Súbor:Orange Dodge Viper SRT-10 seats.JPG|Interiér Dodge Viper RT/10
Súbor:Dodge Viper RT10 Engine 1X7A8135.jpg|Motor 8,0 l V10


## Phase ZB (2003–2010)
### Phase ZB I (2003-2007)
V roku 2002 podstúpil Viper väčšie dizajnové zmeny, ktoré vykonala divízia Street & Racing Technology. Nový Viper SRT-10, ktorý nahradil staršie verzie GTS a RT/10, dostal výraznú úpravu karosérie, včlenením ostrých uhlov do jeho fazóny. Zdvihový objem motora bol zvýšený na 8,3 litra a spoločne s ďalšími úpravami dosiahol výkon 368 kW/500 koní a krítiaci moment 712 Nm. aj napriek nárast výkonu, hmotnosť motora sa znížila na približne 230 kilogramov. V roku 2004 sa vyrábala limitovaná edícia s názvom Mamba, ktorá mala čierny interiér s červeným prešívaním a cena Viperu v tejto edícii bola o 3000 amerických dolárov drahšia. Celkovo sa vyrobilo 200 kusov Viperov v tejto edícii.

V roku 2005 bol na North American International Auto Show predstavený **Viper SRT-10 Coupe**. Ten zdieľal veľa karosárskych dielov s verziou kabriolet. Dostupný bol vo farebnej schéme GTS Blue s bielymi pásmi. Riadenie a zvládanie vysokých rýchlostí mal lepšie, a to predovšetkým vďaka pevnejšej karosérii a podvozku, nižšiemu odporu vzduchu a vyšším prítlakom.

#### Výkony
Dodge Viper tretia generácia (SRT-10 roadster)
* 0-97 km/h: 3,8&nbsp;s
* 0-160 km/h: 8,36&nbsp;s
* 1/4 míle: 11,77&nbsp;s pri koncovej rýchlosti 199,04 km/h
* Maximálna rýchlosť: 305 km/h
* Slalom: 113,3 km/h
* Priemer na kruhovej skúšobnej dráhe: 1,05&nbsp;*g* (10,3&nbsp;m/s2)
* 100–0: 84 m

Dodge Viper tretia generácia (SRT-10 coupe)
* 0-97 km/h: 3,7&nbsp;s
* 0-160 km/h: 8,36&nbsp;s
* 1/4 míle: 11,77 &nbsp;s pri koncovej rýchlosti 199,04 km/h
* Maximálna rýchlosť: 310 km/h
* Slalom: 113,3 km/h
* Priemer na kruhovej skúšobnej dráhe: 1,05&nbsp;*g* (10,3&nbsp;m/s2)
* 100–0: 84 m

### Phase ZB II (2008–2010)
V roku 2008 bol uvedený motor 8,4 V10, s ktorým Viper dosahoval výkon 447 kW/600 koní pri 6000 ot/min a krútiaci moment 760 Nm pri 4600 ot/min. Motor dostal takisto hlavy valcov s lepším prietokom, väčšie ventily, Mechadyne časovanie výfukových ventilov a duálne elektronické škrtiace klapky. Obmedzovač otáčok motora bol nastavený na vyššiu hodnotu (o 300 ot/min). Tiež boli použité pneumatiky Michelin Pilot Sport 2, namiesto dojazdových pneumatík.

dňa 4. novembra 2009 oznámil výkonný riaditeľ Ralph Gilles ukončenie výroby Vipera v lete 2010. Spoločne s tým tiež predstavil niekoľko limitovaných edícií: **Voodoo edition**, **1:33 edition** a **Final Edition**.

#### Výkony (základný model 2008)
Dodge Viper štvrtá generácia, phase II
* 0-97 km/h: 3,79&nbsp;s
* 0-160 km/h: 7,6&nbsp;s
* 1/4 míle: 10,92&nbsp;s pri koncovej rýchlosti 208,08 km/h
* Maximálna rýchlosť: 325 km/h
* Slalom: 119+ km/h
* Priemer na kruhovej skúšobnej dráhe: 1,05&nbsp;''g'' (10,4&nbsp;m/s²)
* 161-0 km/h: 82 m

### Technické údaje


Súbor:Dodge Viper - 001.jpg|Dodge Viper SRT-10 (2008-2010)
Súbor:Dodge Viper SRT10 (4823658993).jpg|Dodge Viper SRT-10 zozadu
Súbor:Viper ACR.jpg|Dodge Viper ACR (Phase ZB II)
Súbor:Dodge Viper 2008 SRT10 Roadster Cockpit LakeMirrorClassic 17Oct09 (14620617123).jpg|Interiér Dodge Viper SRT-10 Roadster (2008)
Súbor:D 6910 2004 Dodge Viper SRT10 (7378839786).jpg|Motor 8,4 l V10 (2004)


## Phase VX (2013–2017)
Viper SRT 2013 bol odhalený počas New York Auto Show v roku 2012. Nový Viper poháňal celohliníkový motor 8,4 l V10 s výkonom 477 kW/640 koní a krútiacim momentom 813 Nm. Výkon na kolesá zadnej nápravy prenášala 6- rýchlostná manuálna prevodovka Tremec TR6060 s koncovým prevodovým pomerom 3,55. Zlepšená bola tiež torzná tuhosť karosérie a elektronické systémy ako ESP, protipreklzový systém, 4-kanálové ABS. Karoséria sa skladala z panelov z hliníka a uhlíkových vlákien.

V októbri 2015 ohlásila automobilka Fiat Chrysler ukončenie výroby Viperu v roku 2017. Pôvodne uvádzala automobilka nízke predajné čísla ako dôvod ukončenia výroby, avšak iné zdroje uvádzali ako dôvod neschopnosť splniť normu FMVSS 226, ktorá požadovala bočné airbagy vo výbave. Chrysler ohlásil päť limitovaných edícií Viperu ku koncu výroby: **1:28 Edition ACR**, **GTS-R Commemorative Edition ACR**, **Voodoo II Edition ACR**, **Snakeskin Edition GTC** a **Dodge Dealer Edition ACR**.


Súbor:Edmonton Motor Show 2014 (13815798014).jpg|Dodge Viper (2013-2017)
Súbor:2016 Dodge SRT Viper ACR.jpg|Dodge Viper SRT (2016)


## Motoršport
V októbri 1996 bol postavený pretekársky automobil na základe Vipera, zvaný Chrysler Viper GTS-R. Jeho prvým pretekom boli 24 Hours of Daytona, kde obsadil 29. miesto. Neskôr vo vytrvalostných pretekoch 12 Hours of Sebring obsadil 12. miesto. V sériách American Le Mans Series a FIA GT Championship získal 9 víťazstiev a v šampionáte FFSA GT Championship pre tím Zakspeed získal celkové víťazstvo vo vytrvalostných pretekoch 24 hodín Nürburgring.

### Okruhové rekordy
#### Phase SR II

#### Phase ZB II

#### Phase VX I


Súbor:Lemans chrysler viper.jpg|Chrysler Viper GTS-R počas pretekov Le Mans 2002
Súbor:ViperGTS-R STT Schrey HH2010.JPG|Chrysler Viper GTS-R počas pretekov STT na okruhu Hockenheim Ring v roku 2010
Súbor:PLM12 93 SRT Viper Marc Goossens.jpg|SRT Viper GTS-R počas kvalifikácie na Petit Le Mans 2012
Súbor:Le Mans 2013 (9347594308).jpg|SRT Viper GTS-R počas pretekov Le Mans 2013


## Predajnosť

## Referencie

## Zdroj

Kategória:Superšportové automobily
Kategória:Kupé
Kategória:Roadstery
Kategória:Automobily so zadným náhonom
Kategória:Automobily Dodge
Kategória:Automobily s motorom v strede